Juozas Pikčilingis

Juozas Pikčilingis (1926 m. sausio 3 d. Joniškiuose, Sintautų valsčius – 1991 m. spalio 17 d. Vilniuje) – Lietuvos kalbininkas, mokslinės lietuvių kalbos stilistikos pradininkas.

Biografija 
Baigė Šakių gimnaziją. Antrojo pasaulinio karo metais tarnavo sovietų kariuomenėje, buvo sužeistas. 1951 m. Vilniaus universitete baigė lietuvių kalbos ir literatūros studijas. Nuo 1954 m. visą gyvenimą dirbo Vilniaus universitete: 1959–1968 m. Lietuvių kalbos katedros vedėjas, 1973–1979 m. Filologijos fakulteto dekanas. 1981 m. filologijos mokslų daktaras. 1983 m. profesorius. Universitete pirmasis dėstė lietuvių kalbos stilistikos kursą; vertingų monografijų autorius, prisidėjo prie akademinės ir dabartinės lietuvių kalbos gramatikų, vadovėlių mokykloms bei frazeologijos žodynų leidimo. Palaidotas Sintautų kapinėse.

Bibliografija 
 Dabartinės lietuvių kalbos kurso metodiniai nurodymai. – Vilnius: Valstybinė politinės ir mokslinės literatūros leidykla, 1957. – 56 p.
 Tarminė leksika ir jos vartojimas. – Vilnius: VU, 1963. – 22 p.
 Žodžio aiškumas ir tikslumas. – Vilnius: Mintis, 1965. – 92 p.
 Žodžių vartojimas perkeltine reikšme: tropai. – Kaunas: Šviesa, 1967. – 68 p.
 Leksinė ir gramatinė sinonimika. – Kaunas: Šviesa, 1969. – 138 p.
 Lietuvių kalbos stilistinė sintaksė: kalbos figūros. – Kaunas: Šviesa, 1969 . – 96 p.
 Kalba ir visuomenė: medžiaga lektoriui. – Vilnius: Žinija, 1970. – 20 p.
 V. Leninas apie kalbos kultūrą: medžiaga lektoriui. – Vilnius, 1970. – 19 p.
 Kas yra stilius. – Vilnius: Vaga, 1971. – 209 p.
 Lietuvių kalbos stilistika: vadovėlis. T. 1. – Vilnius: Mintis, 1971.
 Lietuvių kalbos stilistikos pratimai. – Kaunas: Šviesa, 1973. – 256 p.
 Lietuvių kalbos stilistika. T. 2. – Vilnius: Mokslas, 1975.
 Lektoriaus stiliaus kultūra: medžiaga lektoriui. – Vilnius: Žinija, 1976. – 16 p.
 Lektoriaus kalbos kultūra: medžiaga lektoriui. – Vilnius: Žinija, 1979. – 27 p.
 Žodžio interviu. – Vilnius: Mokslas, 1982. – 130 p.
 Mokyklinis rusų-lietuvių kalbų frazeologijos žodynas: apie 1350 frazeologinių vienetų / Elzė Galnaitytė, Juozas Pikčilingis, Marija Sivickienė. – Kaunas: Šviesa, 1983. – 336 p.
 Sinonimika. Kalbos figūros: fakultatyvinis kursas XI klasei. – Kaunas: Šviesa, 1988. – 144 p. – ISBN 5-430-00135-X
 Kalbos ekspresyvinimo būdai ir priemonės: medžiaga lektoriui. – Vilnius: Žinija, 1989. – 133 p.
 Lietuvių kalba: mokymo priemonė 11-12 klasei / Juozas Pikčilingis, Aldonas Pupkis, Kazimieras Župerka. – Kaunas: Šviesa, 1990. – 206 p. – ISBN 5-430-00621-1
 Sparnuotu žodžiu apie žodį. – Vilnius: Mintis, 1991. – 85 p. – ISBN 5-417-00515-0
 Lietuvių kalba: mokymo priemonė 11-12 kl. / Juozas Pikčilingis, Aldonas Pupkis, Kazimieras Župerka. – 2-asis leid. – Kaunas: Šviesa, 1992. – 206 p. – ISBN 5-430-01316-1
 Dabartinės lietuvių kalbos žodynas. – 3-asis leidimas (50 000 žodžių) / vyr. red. Stasys Keinys, autoriai: Jonas Klimavičius, Jonas Paulauskas, Juozas Pikčilingis, Nijolė Sližienė, Kazys Ulvydas, Vytautas Vitkauskas ir kt. – 1993 m.
 Stilistikos darbų rinktinė / Juozas Pikčilingis (sud. Regina Koženiauskienė, Angelė Pečeliūnaitė, Marius Tverijonas). – Vilnius: Mokslo ir enciklopedijų leidybos centras, 2010. – 700 p.: iliustr. – ISBN 978-5-420-01659-6

Įvertinimas 
 1976 m. LTSR nusipelnęs dėstytojas
 1977 m. LSSR valstybinė premija
 1990 m. Jono Jablonskio premija (Šakių rajonas)

Šaltiniai

Literatūra 
 Gyvenimas gimtajai kalbai: Juozas Pikčilingis (sud. Vladas Žukas). – Vilnius. VU leidykla, 2001. – 244 p. – ISBN 9986-19-422-9
 Per žodžio gyvastį ir dvasią (sud. Albina Šiupienienė). – Vilnius: Petro ofsetas, 2001. – 379 p. – ISBN 9986-824-74-5
 Lingvistinės lietuvių stilistikos raida XX amžiuje: knyga skiriama profesoriaus Juozo Pikčilingio, lingvistinės lietuvių stilistikos mokyklos kūrėjo, aštuoniasdešimtmečiui paminėti (sud. Vaida Knabikaitė). – Vilnius: Mintis, 2006. – 281 p. – ISBN 5-417-00896-6

LTSR valstybinės premijos laureatai
Lietuvos kalbininkai